ORDE do 24 de maio de 2004 pola que se trasladan as ensinanzas da familia profesional de edificación e obra civil na cidade da Coruña.
CONSELLERÍA DE EDUCACIÓN E ORDENACIÓN UNIVERSITARIA — III. OUTRAS DISPOSICIÓNS — 08/06/2004

O novo sistema de formación profesional, dentro do marco da Lei orgánica 5/2002, do 19 de xuño (BOE do 20 de xuño), das cualificacións e da formación profesional, así como do Plan galego de Formación Profesional, caracterízase pola flexibilidade das ensinanzas e a súa adaptación permanente ás demandas de cualificación do tecido produtivo.
A Consellería de Educación e Ordenación Universitaria, co ánimo de optimizar os recursos existentes, así como favorecer nun futuro a diversificación da oferta formativa da familia profesional de edificación e obra civil, incorporando novas ensinanzas que posibiliten a cualificación profesional en novos perfís profesionais, considera necesario a reorganización destas ensinanzas na cidade da Coruña.
Tendo en conta o informe da Dirección Xeral de Formación Profesional e Ensinanzas Especiais, e por proposta da Dirección Xeral de Centros e Ordenación Educativa, esta consellería
DISPÓN:
Primeiro.-Autorizar o traslado das ensinanzas da familia profesional de edificación e obra civil, tal e como aparecen recollidas no anexo I.
Segundo.
1. O profesorado do corpo de profesores de ensino secundario ou do corpo de profesores técnicos de formación profesional, das especialidades de construcións e obras civís e oficina de proxectos de contrución, con destino definitivo nos institutos de educación secundaria Ánxel Casal-Monte Alto e Fernando Wirtz Suárez da Coruña, que se relacionan no anexo II, pasan a ter destino definitivo no instituto de educación secundaria de Someso, con efectividade do 1 de setembro de 2004.
2. Asemade, terán destino definitivo no IES de Someso, coa mesma efectividade, o profesorado das especialidades anteriormente citadas que obteñan destino definitivo no IES Ánxel Casal-Monte Alto ou no IES Fernando Wirtz Suárez, na resolución definitiva do concurso de traslados actualmente en tramitación.
3. O profesorado a que se refire o punto 1 deste epígrafe contará, para todos os efectos de antigüidade na praza, coa xerada na súa praza e centro de orixe.
Disposicións derradeiras
Primeira.-Esta orde entrará en vigor o día seguinte ao da súa publicación no Diario Oficial de Galicia.
Segunda.-Autorízanse a Dirección Xeral de Centros e Ordenación Educativa e a Dirección Xeral de Formación Profesional e Ensinanzas Especiais para ditar as normas para a aplicación e o desenvolvemento do establecido nesta orde.
Santiago de Compostela, 24 de maio de 2004.
Celso Currás Fernández
Conselleiro de Educación e Ordenación Universitaria
ANEXO I
Ensinanzas
Centro de orixe
Centro de destino
Concello
Familia profesional de edificación e obra civil
Código
Denominación
Código
Denominación
A Coruña
Código
Denominación
CS08001
Desenvolvemento e aplicación de proxectos
de construción
15005397
IES Fernando Wirtz Suárez
15024513
IES Someso
A Coruña
CS08002
Desenvolvemento de proxectos urbanísticos
e operacións topográficas
CS08003
Realizacións e plans de obra
15022607
IES Ánxel Casal-Monte Alto
15024513
IES Someso
A Coruña
ANEXO II
Nome
DNI
Arenas Castro-Acuña, Carlos
23761091
Villaverde López, Luis Miguel
32412958
Calo Huarriz, Francisco
14979782
Rodríguez Salgueiro, María Luz
34242228
Seijo Casal, José M.
32377131
Nome
DNI
Verdejo Rodríguez, Julita
35277585
Bello Llorente, Juan
32764966
Chao Carreiras, Eusebio
32773442
Rivera Alén, Pura
32425662
Rodríguez Ferreira, José Ricardo
33211631
Suárez Sánchez, Juan Ramón
32419333
CONSELLERÍA DE CULTURA, COMUNICACIÓN SOCIAL
E TURISMO